Luettelo Suomen liputuspäivistä

Tämä on **luettelo Suomen liputuspäivistä**. Suomessa liputuspäivät jaetaan virallisiin ja vakiintuneisiin päiviin. Suomen lipulla, Ahvenanmaan lipulla ja Saamen lipulla on omat viralliset liputuspäivänsä.

## Liputuspäivät Suomen lipulla

### Viralliset liputuspäivät
Viralliset liputuspäivät luetellaan liputuksesta annetussa asetuksessa. Näinä päivinä valtion virastot ja laitokset on lailla velvoitettu liputtamaan. Virallisia liputuspäiviä ovat seitsemän kalenterijuhlapäivää sekä vaalipäivä ja tasavallan presidentin toimeenastumispäivä. 

**Viralliset liputuspäivät ovat:**
* *suomalaisen kulttuurin päivä*, Kalevalan päivänä 28. helmikuuta (virallinen vuodesta 1978, vakiintunut 1920-luvulla)
* *suomalaisen työn päivä*, vappuna 1. toukokuuta (vuodesta 1979)
* *[[äitienpäivä]]*, toukokuun toisena sunnuntaina (vuodesta 1947)
* *[[puolustusvoimain lippujuhlan päivä]]*, Gustaf Mannerheimin syntymäpäivänä 4. kesäkuuta (vuodesta 1942)
* *Suomen lipun päivä*, juhannuksena lauantaina 20.–26. kesäkuuta (vuodesta 1934)
* *[[isänpäivä]]*, marraskuun toisena sunnuntaina (virallinen vuodesta 2019, vakiintunut vuodesta 1987)
* *[[Suomen itsenäisyyspäivä|itsenäisyyspäivä]]*, 6. joulukuuta (vuodesta 1919)
* *[[Vaalit Suomessa|vaalipäivä]]*, jolloin toimitetaan
** kuntavaalit (viimeksi 13. huhtikuuta 2025)
** eduskuntavaalit (viimeksi 2. huhtikuuta 2023)
** presidentinvaali (viimeksi 11. helmikuuta 2024)
** Euroopan parlamenttivaalit (viimeksi 9. kesäkuuta 2024)
**aluevaalit (viimeksi 13. huhtikuuta 2025)
** kansanäänestys (viimeksi EU-kansanäänestys 16. lokakuuta 1994)
* *[[Suomen tasavallan presidentti|tasavallan presidentin]] toimeenastumispäivä* (viimeksi 1. maaliskuuta 2024)

### Vakiintuneet liputuspäivät
Vakiintuneet liputuspäivät ovat päiviä, joista ei säädetä laissa tai asetuksessa, mutta joina liputtamista suositellaan. Helsingin yliopisto ylläpitää listaa vakiintuneista liputuspäivistä ja julkaisee sen vuosittain Valtiokalenterissa. Sisäasiainministeriön ohjeistuksessa "hyvään liputuskulttuuriin kuuluu liputtaa vakiintuneina liputuspäivinä Suomen lipulla samaan tapaan kuin virallisinakin liputuspäivinä". Vakiintuneita liputuspäiviä on 15 ja ne ovat kaikki kalenterijuhlapäiviä. Sekä viralliset että vakiintuneet liputuspäivät merkitään yleensä almanakkoihin pienellä Suomen lipun kuvalla.

**Vakiintuneita liputuspäiviä ovat:**
* *[[Johan Ludvig Runeberg|J. L. Runeberg]]in päivä*, 5. helmikuuta
* *tasa-arvon päivä*, Minna Canthin päivänä 19. maaliskuuta
* *suomen kielen päivä*, Mikael Agricolan ja Elias Lönnrotin päivänä 9. huhtikuuta
* *[[kansallinen veteraanipäivä]]*, 27. huhtikuuta
* *[[Eurooppa-päivä]]*, 9. toukokuuta
* *[[suomalaisuuden päivä]]*, J. V. Snellmanin päivänä 12. toukokuuta
* *[[kaatuneitten muistopäivä]]*, toukokuun kolmantena sunnuntaina
* *runon ja suven päivä*, Eino Leinon päivänä 6. heinäkuuta
* *[[Suomen luonnon päivä]]*, elokuun viimeisenä lauantaina
* *[[Miina Sillanpään päivä, kansalaisvaikuttamisen päivä]] [[1. lokakuuta]]
* *Aleksis Kiven päivä, suomalaisen kirjallisuuden päivä* [[10. lokakuuta]]
* *Yhdistyneiden kansakuntien päivä*, [[24. lokakuuta]]
* *ruotsalaisuuden päivä*, [[Kustaa II Aadolf |Kustaa Aadolfin]] päivänä [[6. marraskuuta]]
**lapsen oikeuksien päivä*, [[20. marraskuuta]]
* *suomalaisen musiikin päivä*, [[Jean Sibeliuksen päivä]]nä [[8. joulukuuta]]

=== Suositellut liputuspäivät ===
Liputuspäivän vakiintuminen alkaa [[Suomen sisäministeriö|sisäministeriölle]] tehdystä ehdotuksesta ja ministeriön suosituksesta liputtaa kyseisenä päivänä. Toistuvan suosituksen jälkeen sisäministeriö voi tehdä esityksen Helsingin yliopiston Almanakkatoimistolle siitä, että päivä lisätään almanakkaan vakiintuneena liputuspäivänä. Suositeltuja liputuspäiviä 2026 ovat:
* 3. helmikuuta *Alvar ja Aino Aallon sekä suomalaisen arkkitehtuurin ja muotoilun päivä*
* 6. helmikuuta *Saamelaisten kansallispäivä*
* 8. huhtikuuta *Kansainvälinen romanipäivä*
* 20. huhtikuuta *Evakkojen liputuspäivä*  
* 9. elokuuta *Tove Janssonin ja suomalaisen taiteen päivä*<br />

=== Muut liputuspäivät ===
Jokaisella on oikeus liputtaa [[Suomen lippu|Suomen lipulla]] silloin, kun katsoo sen aiheelliseksi.

Virallisten [[Valtiovierailu|valtiovierailujen]] vuoksi voidaan suosittaa vierailupaikkakunnalla yleistä liputusta. Myös muiden merkittävien tapahtumien vuoksi voidaan suosittaa yleistä liputusta; esimerkiksi [[13. maaliskuuta]] 2010 liputettiin yleisesti [[talvisota|talvisodan]] päättymisen 70-vuotismuistopäivän vuoksi ja 1. lokakuuta 2016 ensimmäisen naisministerin [[Miina Sillanpää|Miina Sillanpään]] kunniaksi.

Vuodesta 1998 sisäministeriö on suosittanut yleistä liputusta [[9. toukokuuta]] [[Euroopan unionin symbolit#Eurooppa-päivä|Eurooppa-päivä]]n kunniaksi. 

Uudenvuodenpäivänä liputettiin ensi kertaa vuonna 2000 [[Suomalaisuuden liitto|Suomalaisuuden liiton]] ja [[Helsingin yliopisto]]n aloitteesta. [[Ruotsi]]ssa ja [[Viro]]ssa [[uudenvuodenpäivä]] on liputuspäivä.

== Liputuspäivät Ahvenanmaan lipulla ==


[[Ahvenanmaan maakunta|Ahvenanmaa]]lla on kolme virallista liputuspäivää, jotka määrätään [[Ahvenanmaan lippu|Ahvenanmaan lipusta]] annetussa [[Ahvenanmaan maakuntalaki|maakuntalaissa]]:
* *Ahvenanmaan demilitarisoinnin ja neutralisoinnin muistopäivä*, [[30. maaliskuuta]]
* *Ahvenanmaan lipun päivä*, [[huhtikuu]]n viimeisenä sunnuntaina
* *Ahvenanmaan itsehallintopäivä*, [[9. kesäkuuta]]

== Liputuspäivät Saamen lipulla ==


[[Saamelaiset|Saamelaisilla]] on yksitoista omaa virallista liputuspäivää Suomessa, jolloin liputetaan [[Saamen lippu|Saamen lipulla]]:
* *saamelaisten kansallispäivä*, [[6. helmikuuta]]
* *Marian ilmestyspäivä*, sunnuntaina [[22. maaliskuuta|22.]]–[[28. maaliskuuta]]
* *juhannus*, lauantaina 20.–26. kesäkuuta
* *kansainvälinen maailman alkuperäiskansojen päivä*, [[9. elokuuta]]
* *Saamen lipun päivä*, [[15. elokuuta]]
* *Isak Saban päivä*, [[15. marraskuuta]]
* *toimielimen päivä*, liittyen perustamisajankohtaan
** *Suomen saamelaiskäräjien päivä*, [[2. maaliskuuta]]
*** *saamelaisvaltuuskunnan päivä*, [[9. marraskuuta]] (saamelaisten ensimmäinen itsehallintoelin toimi 1973–1996)
** *Ruotsin saamelaiskäräjien päivä*, [[26. elokuuta]] 
** *Norjan saamelaiskäräjien päivä*, [[9. lokakuuta]]

:* *Suomen, Norjan, Ruotsin ja Venäjän saamelaisneuvoston päivä'', 18. elokuuta

## Liputuspäivät muilla lipuilla

Vuonna 2021 sisäministeriö on ohjeisti valtion virastoja ja laitoksia liputtamaan kansainvälisenä romanipäivänä Suomen lipulla 8. huhtikuuta, ja jos lipputankoja on useampia, niin romanien lipulla Suomen lipun rinnalla. Meänmaan lipun päivä 15. heinäkuuta on almanakkaan merkitty liputuspäivä Ruotsissa ja tällöin liputetaan Meänmaan lipulla myös Tornionjokilaakson alueella Suomessa.

## Lähteet
* Liputuspäivät  Liputus, Sisäasiainministeriö

### Viitteet

## Aiheesta muualla
*